**Am ars în versul de iubire**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am ars în versul de iubire

Și încă ard în stil profund

O floare am în amintire

Și nu încerc să o ascund

Am ars în versul de iubire

Și el mi-e țintă-n infinit

Să am prin el de viață știre

De Mirele Cel proslăvit

Am ars și ard acum mereu

Sub clipele toamnei târzii

În care-l văd pe Dumnezeu

Izvorul sufletelor vii

Și doar fântâna mi-a rămas

Adânc săpată în pustie

Al vieții veșnice popas

Și-al Mirelui ce o să vie

Am ars în versul de iubire

Cum arde fulgul rece-n palmă

Așa să ardă a mea fire

Pretențiile de la vamă

Iar eu un foc în infinit

O flacără aprinsă-n vis

Să fiu o stea la răsărit

Și noul vers în Paradis

12-11-2015 Mănăștur Cluj